Эгерде 1934-ж. Германияда 840 самолёт чыгарылcа, 1936-ж. анын саны 4733кө жеткен. Согуштук өнөр жайынын көлөмү 1934-жылдан 1940-ж. чейин 22 эсеге өскөн. 1935-ж. 29 дивизиясы болсо, 1939-ж. 102ге көбөйгөн. Германия 1919жылдагы Версаль тынчтык келишиминин шартын бузуп, Улуттар лигасынан чыккан. 1936-ж. Рейн аймагын басып алып, Япония менен «Антикоминтерндик пактыгв.» кол койгон. 1937-ж. ага Италия кошулган. 1938-ж. Германия Австрияны жана Чехословакиянын Судет облусун басып алган. 1939-ж. 23-августта СССР менен өз ара кол салышпоо жөнүндө Советтик-германдык келишимге кол коюлган.